**ขั้นตอนปฏิบัติในการขอสอบวิทยานิพนธ์ สำหรับนิสิตระดับบัณฑิตศึกษา ภาควิชาวิศวกรรมไฟฟ้า**

นิสิตบัณฑิตศึกษาที่ต้องการสอบวิทยานิพนธ์เพื่อขอสำเร็จการศึกษา ให้จัดทำเอกสารเหล่านี้ นำส่งภาควิชาวิศวกรรมไฟฟ้า **ล่วงหน้าอย่างน้อยสองสัปดาห์ก่อนวันสอบ** โดยดาวน์โหลดได้ที่ระบบ e-graduate ที่ http://161.200.85.18/eegrad/ ประกอบด้วย

1. แบบประเมินก่อนการสอบวิทยานิพนธ์

2. บันทึกข้อความเรื่อง ขอให้ออกหนังสือเชิญกรรมการสอบวิทยานิพนธ์

3. บันทึกข้อความเรื่อง ขอเชิญสอบวิทยานิพนธ์

4. บันทึกข้อความเรื่อง โปรดลงนามวิทยานิพนธ์ฉบับสมบูรณ์

5. ใบขอเบิกเงินค่าสอบวิทยานิพนธ์

**โดยให้ปฏิบัติตามขั้นตอน ดังนี้**

1. ส่งแบบประเมินก่อนการสอบวิทยานิพนธ์ พร้อมแนบ (ร่าง) วิทยานิพนธ์ ให้คณะกรรมการทุกท่านทำการประเมินล่วงหน้าอย่างน้อยสามสัปดาห์ก่อนวันสอบ
2. รวบรวมผลการประเมินคืนจากคณะกรรมการ โดยมีแนวทางปฏิบัติดังนี้
3. หากคณะกรรมการทุกท่านเห็นชอบให้สอบวิทยานิพนธ์ได้ ให้นิสิตดำเนินการในขั้นตอนต่อไป
4. หากคณะกรรมการท่านใดท่านหนึ่งไม่เห็นชอบ นิสิตจะไม่สามารถสอบวิทยานิพนธ์ได้
5. ส่งหนังสือขอให้ออกหนังสือเชิญกรรมการสอบวิทยานิพนธ์ ให้อาจารย์ที่ปรึกษาและประธานสอบลงนาม พร้อมแนบเอกสารดังนี้

a. แบบประเมินก่อนการสอบวิทยานิพนธ์ที่ลงนามเห็นชอบแล้วครบทุกท่าน

b. หลักฐานการตอบรับผลงานวิชาการ (กรณีเผยแพร่แล้วให้แนบ Certificate กรณียังไม่เผยแพร่ให้แนบ Acceptance letter)

1. เตรียมหนังสือขอเชิญสอบวิทยานิพนธ์ตามรายชื่อคณะกรรมการภายในจุฬาฯ (สำหรับหนังสือเชิญกรรมการภายนอกจุฬาฯ บัณฑิตคณะฯ จะเป็นผู้ออกให้เมื่อได้รับเอกสารในข้อ 3 ที่ลงนามครบถ้วนแล้ว)
2. ส่งเอกสารทั้งหมดในข้อ 3 และ 4 ให้หน่วยบัณฑิตศึกษาของภาควิชาที่อีเมล์ r.kaewintanin@gmail.com
3. ส่งใบขอเบิกเงินค่าสอบวิทยานิพนธ์ให้หน่วยการเงินของภาควิชาที่อีเมล์ puangthongt@gmail.com
4. รับคืนหนังสือเชิญสอบวิทยานิพนธ์ตามรายชื่อคณะกรรมการภายในจุฬาฯ ได้ในอีกสามวันทำการถัดไป และดำเนินการส่งให้คณะกรรมการภายในจุฬาฯ
5. รับใบรายงานผลการสอบวิทยานิพนธ์, หนังสือเชิญกรรมการภายนอกจุฬาฯ และแบบรายงานการเผยแพร่ผลงานวิชาการที่ใช้ขอสำเร็จการศึกษา ได้หลังส่งเอกสารให้ภาควิชาแล้วประมาณหนึ่งสัปดาห์ จากนั้นให้ดำเนินการดังนี้
6. ส่งหนังสือเชิญสอบให้กรรมการภายนอกจุฬาฯ
7. ส่งใบรายงานผลสอบวิทยานิพนธ์และแบบรายงานการเผยแพร่ผลงานวิชาการที่ใช้ขอสำเร็จการศึกษาให้อาจารย์ที่ปรึกษาเพื่อเตรียมไว้ใช้ในวันสอบ
8. เมื่อทำการสอบเสร็จสิ้นแล้วให้ดำเนินการดังนี้
9. ส่งใบรายงานผลการสอบวิทยานิพนธ์ และแบบรายงานการเผยแพร่ผลงานวิชาการที่ใช้จบการศึกษา ให้หน่วยบัณฑิตศึกษาของภาควิชา
10. ส่งใบขอเบิกเงินค่าสอบวิทยานิพนธ์ให้หน่วยการเงินของภาควิชา
11. ส่งบันทึกข้อความเรื่องโปรดลงนามวิทยานิพนธ์ฉบับสมบูรณ์ พร้อมเอกสารแนบ ให้หน่วยบัณฑิตศึกษาของภาควิชา
12. รับคืนเอกสารในข้อ 10 ได้ในอีกประมาณหนึ่งสัปดาห์หลังส่งเอกสาร เพื่อนำส่งให้บัณฑิตวิทยาลัยตามกำหนดเวลา

**หมายเหตุ:** ดูประกาศกำหนดวันสุดท้ายของการเสนอโครงร่างวิทยานิพนธ์ การสอบวิทยานิพนธ์ การส่งวิทยานิพนธ์ฉบับสมบูรณ์

การเผยแพร่ผลงานวิทยานิพนธ์ และการส่งผลสอบต่างๆ ได้ที่ http://www.ee.eng.chula.ac.th/

ภาควิชาวิศวกรรมไฟฟ้า คณะวิศวกรรมศาสตร์

วันที่ 23 สิงหาคม 2564